Coordinating ItemsNewAir AB-850 84-Can Stainless Steel… $249.95 NewAir AK-200 Single Tap Beer Kegerator $595.12 NewAir AB-1200 126-Can Stainless Stee… $299.95 Related ItemsNewAir AW-211ED 21 Bottle Thermoelect… $339.95 NewAir AW-281E 28 Bottle Thermoelectr… $260.66 NewAir AW-180E 18 Bottle Thermoelectr… $189.95 NewAir AW-121E 12 Bottle Thermoelectr… $169.95 Questions & Answers aaatypeid=1437aaagroupid=1350478aaalinelength=120
WWW111	DBServer: EASTDB04 Goue Gerda hardloop blitsige 10 km | Netwerk24
Deur Sarel Van Der Walt 24 Januarie 2020 19:15
Gerda Steyn ná haar haastige tyd in die New York-marathon verlede jaar. Foto: Getty Images
Die 29-jarige Steyn het haar derde agtereenvolgende oorwinning in die padwedloop daar behaal met ’n haastige tyd van 32 minute en 24 sekondes.
Sy het haar vorige beste tyd van 33:05 in September verlede jaar in Middlesborough, Engeland, opgestel.
Steyn, wat in November verlede jaar in die New York-marathon slegs die vyfde Suid-Afrikaanse vrou geword het wat ’n marathon in vinniger as 2:30 kon hardloop, se 2:27:48 in dié wedloop het haar vir die marathon by vanjaar se Olimpiese Spele in Japan laat kwalifiseer.
Die Spele-marathon sal nou haar fokus vir die jaar wees.
“Ek is baie tevrede met my uitslag. Dit was nou my derde oorwinning op ’n ry, maar dié een was spesiaal,” het Steyn gesê.
Sy het uit Doebai aan Netwerk 24 gesê dit was bewolk en lekker weer om in te hardloop.
Nick Bester, die voormalige Comrades-kampioen wat Steyn afrig, sê hy het voor Vrydag se wedloop vir Steyn gesê hy voorspel op grond van haar tye in oefeninge ’n tyd van 32:54.
“Toe verras sy my met ’n 32:24.”
Colleen de Reuck wat die SA marathonrekordhouer is met ’n tyd van 2:26:35 (Berlyn, 1996), se vinnigste 10 km-tyd was 31:48.
Ek sal graag albei (die Spele en die Comrades) wil doen, maar ek verstaan dit sal dalk nie so kan uitwerk nie.
Bester sê Steyn sal op 10 April aan die Twee Oseane-wedloop oor 56 km in die Kaapse Skiereiland deelneem, maar sal waarskynlik nie op 9 Junie vir haar geliefde Comrades aantree nie.
Steyn, wat Saterdag terugkeer Suid-Afrika toe, sê sy “hou ook maar nog alles dop, want dit sal ’n baie moeilike besluit wees om nie Comrades te hardloop nie”.
“Ek sal graag albei (die Spele en die Comrades) wil doen, maar ek verstaan dit sal dalk nie so kan uitwerk nie.”
Die Nedbank-atleet hoop ook om aan die einde van Maart aan die Wêreld-halfmarathonkampioenskap in Pole deel te neem.
“Daar is genoeg tyd vir haar om ná die Twee Oseane te herstel voor die Spele,” sê Bester.
Die Olimpiese marathon vir vroue sal op 8 Augustus in Sapporo, sowat 800 km noord van Tokio, gehardloop word. Die marathon- en stapwedlope is na Sapporo verskuif omdat dit daar koeler as in Tokio is, waar die hitte en humiditeit vir ondraaglike toestande kan sorg in die somer.
“Haar vaart het al baie verbeter, maar ons gaan nog baie vaartwerk doen voor die Spele,” sê Bester.
Meer oor: Marathon | Comrades | Nick Bester | Twee Oseane | Padwedlope | Gerda Steyn
Goue Gerda koningin van langasems